บทสัมภาษณ์สุดโดนประจำปี 59 Part8
เทกโอเวอร์ฟื้นคืนชีพ ดัน DTAC พุ่งพรวด! ด้านกสทช.แบ่งรับแบ่งสู้ดีลควบรวม
3 ม.ค. 2560

“ข่าวหุ้นธุรกิจออนไลน์” ได้ทำการคัดเลือกบทสัมภาษร์เด่นประจำปี 2559 ที่น่าสนใจและเป็นกระแสพูดถึงกันอย่างกว้างขวาง โดยในวันนี้จะนำเสนอบทสัมภาษณ์เรื่อง การเทกโอเวอร์กิจการระหว่าง DTAC และ TRUE จากกสทช.
นายฐากร ตัณฑสิทธิ์ เลขาธิการสำนักงานคณะกรรมการกิจการกระจายเสียง กิจการโทรทัศน์. และกิจการโทรคมนาคมแห่งชาติ (กสทช.) เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ถึงกรณีกระแสข่าวลือเมื่อช่วงเดือนพฤศจิกายนที่ผ่านมา ว่าบริษัท ทรู คอร์ปอเรชั่น จำกัด (มหาชน) หรือ TRUE จะเข้าซื้อหุ้นบริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ว่า ขณะนี้ทางกสทช.อยู่ในระหว่างติดตามกฎเกณฑ์และกฎกติกาต่างๆ รวมไปถึงการศึกษาข้อมูลว่าการควบรวมกิจการจะเป็นไปได้หรือไม่
ทั้งนี้หากมีการเจรจาเข้าซื้อกิจการระหว่างโอเปอร์เรเตอร์ 2 รายจริงจะทำให้เหลือผู้ให้บริการเครือข่ายเพียง 2 ค่ายเท่านั้น ซึ่งอาจจะทำให้มีอำนาจครอบครองเหนือตลาดจึงต้องมีการศึกษากฏหมายว่าจะสามารถทำได้จริงหรือไม่
อนึ่งเมื่อวันที่ 15 พ.ย.ที่ผ่านมา นายศุภชัย เจียรวนนท์ กรรมการผู้จัดการใหญ่ และประธานคณะผู้บริหาร TRUE ยืนยันว่าไม่เคยมีการเจรจากันมาก่อน ส่งผลให้ราคาหุ้น DTAC ปรับตัวลดลงอย่างหนัก 2 วันต่อเนื่อง 